Trei funcționari publici, arestați pentru că falsificau rapoartele COVID-19. De ce ascundeau creșterea numărului de cazuri.
Trei angajaţi din Sicilia au fost arestaţi pentru că falsificau datele privind COVID-19. Ei voiau să ascundă creșterea numărului de infectări și să prevină aplicarea de restricții mai dure în Sicilia. Autoritățile au descoperit 40 de raportări false, din noiembrie 2020 și până în 19 martie 2021.
Doi funcționari publici din Sicilia și un lucrător extern au fost arestați, pentru că sunt bănuiți că raportau mai puține cazuri de COVID-19 decât erau în realitate, relatează agenția de presă ANSA. Ei voiau să ascundă creșterea numărului de infectări și să prevină aplicarea de restricții mai dure în Sicilia, au explicat Carabinierii.Directoarea generală a Departamentului de Activităţi Sanitare şi a Observatorului Epidemiologic, Maria Letizia di Liberti, funcționarul Salvatore Cusimano și angajatul unei companii care se ocupă de gestionarea computerizată a datelor, Emilio Madonia, au ajuns în arest la domiciliu.De asemenea, consilierul regional pentru sănătate, Ruggero Razza, adjunctul şefului de cabinet, Ferdinando Croce şi un angajat al departamentului epidemiologic, Mario Palermo sunt investigați. Ei sunt acuzați de fals intelectual și delicte de fals material. Carabienierii au interceptat câteva discuții telefonice.Conversațiile telefonice au avut loc în luna noiembrie a anului trecut, după decizia guvernului de a încadra Sicilia în "zona portocalie". În apelul telefonic, comisarul a spus că este amărât, dezamăgit, scrie judecătorul de instrucție, "pentru că nu a putut asigura gestionarea adecvată a crizei sanitare".Ancheta a fost declanșată după descoperirea dintr-un laborator din orașul Alcamo, care ar fi furnizat date falsificate în legătură cu zeci de probe, care în realitate erau pozitive.Din noiembrie 2020, aproximativ 40 de episoade de raportări fals au fost înregistrare de anchetatori, ultima dintre acestea datând din 19 martie 2021.